ཅེས་གསུངས་པ་ལྟར་སྤྱིར་མདོ་སྔགས་གཉིས་ཀས་གཞལ་བྱ་ཆོས་དབྱིངས་སྤྲོས་བྲལ་དུ་གཏན་ལ་འབེབས་པའི་ཆ་ནས་ཁྱད་པར་མེད་ཀྱང་།བདེ་གཤེགས་སྙིང་པོ་ངོས་འཛིན་ཚུལ་དང་།ཆོས་དབྱིངས་མཐོང་ཚུལ་གྱི་ཡུལ་ཅན་ལ་ཁྱད་ཡོད་པར་བཞེད།དབུ་མ་ཐལ་རང་གཉིས་ཀྱང་གཙོ་བོར་རྣམ་གྲངས་དང་རྣམ་གྲངས་མ་ཡིན་པའི་དོན་དམ་རྩལ་དུ་བཏོན་ནས་འཆད་ཚུལ་ཙམ་ལས་མཐར་ཐུག་གི་དགོངས་པ་ལ་ཁྱད་མེད་ཅིང་།རང་རྒྱུད་པས་དོན་དམ་པར་མེད་ཀྱང་།ཀུན་རྫོབ་ཏུ་དངོས་པོ་རྣམས་རང་གི་མཚན་ཉིད་ཀྱིས་གྲུབ་པར་ཡོད་དོ།།ཞེས་བདེན་གཉིས་སོ་སོར་ཞེན་ནས་རྣམ་གྲངས་པའི་དོན་དམ་གཙོ་བོར་བསྒྲུབས།ཡིན་ནའང་དེ་ནི་མཐུན་པའི་དོན་དམ་མམ།རྣམ་གྲངས་མ་ཡིན་པའི་དོན་དམ་ལ་འཇུག་པའི་སྒོ་ཉིད་དུ་བཞེད།སློབ་དཔོན་ལེགས་ལྡན་འབྱེད་ཀྱིས།